**EUROPSKI DAN LOGOPEDIJE**

**06.03.2015.**

**OTVORENI DAN ZA JAVNOST**

**OŠ “KARDINAL ALOJZIJE STEPINAC” KRAŠIĆ**

**LOGOPEDSKI KABINET**

Svake se godine **6. ožujka** obilježava **Europski dan logopedije**.

Ova je godina posvećena “**Stečenim neurološkim poremećajima komunikacije**”.

**Petak, 06.03.2015. od 11 do 15 sati**.

**Svi zainteresirani, roditelji, učitelji, učenici,**

mogu se interesirati i savjetovati za sva pitanja i nedoumice vezane za **poteškoće komunikacije, jezika, govora, vještine čitanja, pisanja i računanja**, ali i za **predvještine čitanja i pisanja** kao pokazatelje spremnosti za polazak u školu.

Savjetovanje će provoditi naša logopedinja Tamara Vučković.

**NAPOMENA:**

**Ukoliko niste u mogućnosti doći baš taj dan u navedeno vrijeme, možete nazvati i dogovoriti se za savjetovanje tijekom mjeseca ožujka. Telefon škole je 01/6270-005.**

Roditeljima djece rane vrtićke i predškolske dobi

**Spremnost za školu – ovladavanje predvještinama čitanja i pisanja**

Polazak u školu značajan je događaj u životu svakog djeteta. Dijete tada svoju glavnu aktivnost - igru zamjenjuje školskim obavezama. O pripremljenosti djeteta za školu ovisi kako će se dijete nositi s novim situacijama i novim obavezama. Naravno, potreban je skladan razvoj svih djetetovih sposobnosti, no kada govorimo o znanjima i vještinama potrebnima za polazak u školu prvenstveno mislimo na predvještine čitanja i pisanja.

Predvještine čitanja i pisanja

Sustavno formalno poučavanje čitanja i pisanja započinje s obaveznim školovanjem, no prije toga potrebno je razviti cijeli niz predvještina koje se počinju razvijati već od samog rođenja djeteta. Djeca nastavljaju graditi znanje pomoću oralnog jezika, čitanja i pisanja tijekom ranog djetinjstva na temelju iskustava iz vrtića, predškole i svog vlastitog doma. Te vještine nazivamo predvještine čitanja i pisanja.

One pokazuju svjesnost djeteta o pisanom jeziku i dobar su pokazatelj djetetove uspješnosti ovladavanja procesom čitanja i pisanja.